laion/Wikipedia-Exotic huggingface dataset:
סגרה

סגרה (Segre) הוא שם משפחה איטלקי שמקורו כנראה בעיירה הצרפתית סגרה האם התכוונתם ל... אמיליו סגרה – פיזיקאי יהודי איטלקי-אמריקאי דינו סגרה – עיתונאי ותסריטאי יהודי-איטלקי ז'ואן סגרה – כדורגלן ספרדי-קטלאני סגרה – עיירה צרפתית סגר מקור השם סגרה באתר אנו – מוזיאון העם היהודי
דוד בר

הרב דוד בֶּר (בכתיב יידי: בער או בעער; ה'תר"ל, 1870–1942) היה רב פולני שכיהן כרבה של אוזורקוב, סגן נשיא אגודת הרבנים בפולין וחבר מועצת גדולי התורה של אגודת ישראל. נספה בגטו ורשה. נולד בטרנוב שבגליציה. אביו יששכר דב היה עשיר ולמדן, בנו של רבי יוסף ששימש כדיין ומורה צדק בטרנוב. למד תורה מפי סבו ובבית המדרש בטרנוב, וגילה כישרון רב. כשהגיע זמנו להתגייס לצבא האוסטרו-הונגרי, החליט להימלט מתחומי האימפריה כדי להתחמק מחובת הגיוס. בחסות חשכת הלילה הוא חצה את הגבול לפולין שהייתה אז חלק מהאימפריה הרוסית. הוא הגיע לעיר דוברה, שם כיהן דודו הרב צבי מאיר בר כרב המקום, ועזר לדודו בעריכת ספרו "אמרי הצבי" והבאתו לדפוס. לאחר נישואיו לימד תורה בנשלסק, ובסביבות 1895 או 1898 התקבל כרב בקהילת גראבוב. באותה תקופה החל לנסוע אל האדמו"ר מגור. קרוב לעשרים שנה כיהן כרב בגראבוב, וב-1913 נבחר לכהן כרבה של אוזורקוב הסמוכה ללודז', שם גם ניהל ישיבה לבחורים צעירים מהעיר ומסביבתה. שמו החל להתפרסם מחוץ לגבולות קהילתו, ולא פעם שימש כבורר בסכסוכים בין יהודים מאוזורקוב ומחוצה לה. לאחר הקמת אגודת ישראל הצטרף לפעילויותיה, ובשנות ה-30 היה חבר מועצת גדולי התורה. כמו כן, נבחר לסגן נשיא אגודת הרבנים בפולין. במסגרת זו, חתם על מכתב של האגודה הקורא לנדות את הרב מאיר הלר מירושלים על שפגע בכבודו של הרבי מגור אברהם מרדכי אלתר. לאחר פרוץ מלחמת העולם השנייה וכיבוש פולין בידי גרמניה הנאצית, נמלטו רבים מתושבי אוזורקוב. הרב בר עבר לגטו ורשה, שם חי שנים מספר אצל מחותנו הרב מנחם זמבה. ב-1942 נספה בגטו. היה נשוי לבתו של הגביר זאב וולף רינגווירץ מנשלסק. לאחר פטירתה נשא את בתו של רבי יעקב משה תאומים אב"ד נובידבור (נינו של רבי יצחק מאיר אלתר). לפי עדות המצויה ביד ושם, רעייתו הייתה ראצה לבית טימוב, ולהם נולדו שישה ילדים. בספרו "הקברניט הנאמן" אודות ר' ראובן אהרונוביץ' (פרק ב' עמוד 9) אברהם טננבוים כותב ששם משפחתה הייתה טיבען. כל בניו נספו בשואה. בנו הרב ישכר דב משה היה רבה של זדונסקה וולה. בנו שמואל אריה היה נשוי לבתו של הרב מנחם זמבה. מתלמידיו בגראבוב היה הרב אליהו לסקובסקי, רב בטולישקוב, גלובנו וורטה. מתלמידיו באוזרקוב היה ראובן אהרונוביץ, יליד העיר, לימים ראש העירייה השלישי של בני ברק. שרידים מכתביו שרדו את השואה וראו אור בקבצים שונים. בשנת ה'תשנ"ח יצא לאור בבני ברק הספר זכר דוד ובו נדפסו חידושיו על סוגיות הש"ס ותשובות בהלכה (מכתב יד ומספרי חכמי דורו). יהודה אריה לייב לוין הגאון רבי דוד בר הי"ד, בתוך: "מגילת פולין: ספר אוזרקוב", ירושלים-תל אביב תשכ"ז, עמ' 35 - 42. הודפס גם אצל יצחק לוין (עורך), אלה אזכרה: אוסף תולדות קדושי ת"ש-תש"ה, חלק ג, ניו יורק תשי"ט, עמ' 193 - 199. דוד אברהם מנדלבוים (עורך), תולדות הגאון רבי דוד בער זצ"ל-הי"ד, בתוך: "זכר דוד", בני ברק תשנ"ח, עמ' יא-כח. דף עד באתר יד ושם פנחס זליג גליקסמן, רבי זאב ליפשיץ, לודז' תרצ"ד, עמ' מח גראבוב GRABOW, באתר מרכז מורשת יהדות פולין הד ההתנפלות על הרבי מגור בירושלים, הארץ, 3 באוקטובר 1927 דף עד באתר יד ושם אלה אזכרה חלק ז, עמ' 196 - 172. יהושע אייבשיץ, בקרובי אקדש, ירושלים תשס"ה, עמ' 54 - 55 האיש ופעולותיו, שערים, 7 בינואר 1955 למשל: "בל יראה בחמץ של הקדש", נר מערבי ב, תשנ"א, עמ' מ-מג;
עבדאללה בן חסן א-נועיימי

עבדאללה בן חסן א-נועיימי (בערבית: عبد الله بن حسن النعيمي) הוא איש צבא בדרגת לוטננט גנרל המכהן כשר ההגנה של בחריין מאז דצמבר 2018. א-נועיימי הצטרף לכוח ההגנה של בחריין בשנת 1972 והחל ללמוד באקדמיה הצבאית הכווייתית (الكلية العسكرية الكويتية), אותה סיים ב-1974. במרץ 2010 מונה לתפקיד המפקח הכללי וכיהן בו עד דצמבר 2018. ב-4 בדצמבר 2018, לאחר הבחירות בבחריין ב-2018 (אנ'), מינה אותו מלך בחריין חמד בן עיסא אאל ח'ליפה לשר ההגנה בממשל, ואת ראש הממשלה הוותיק ח'ליפה בן סלמאן אאל ח'ליפה מינה מחדש לראש הממשלה. א-נועיימי הוא בעל תואר שני במדעי הצבא מלימודיו בפקיסטן, והוא בוגר קורסים צבאיים רבים במדינות ערביות ואחרות, ובהן ירדן, פקיסטן, בריטניה וארצות הברית. מדליית הוקרה לשירות הצבאי, ברמה הגבוהה – 1978. מדליית "החובה הצבאית" – 1987. מדליית שחרור כווית, מחלקה ג' – 1991. מסדר בחריין, מחלקה ב', בשנת 1997. מדליית דיאלוג, מחלקה א' בשנת 2001. מדליית מיומנות צבאית, ברמה הגבוהה – 2007. מדליית בחריין, ברמה הגבוהה – 2011. מדליית אבירות – 2011. خليفة بن سلمان رئيسا لوزراء البحرين و3 أعضاء جدد بالحكومة, العين الإخبارية, ‏2018-12-04 נצפה ב: https://web.archive.org/web/20181205025837/https://al-ain.com/article/1543946537 (בערבית) , القائد العام لقوة الدفاع يستقبل الملحق العسكري الأردني, akhbar-alkhaleej - חדשות המפרץ, 4 דצמבר 2020 Manhom, عبدالله بن حسن النعيمي, من هم؟ | بوابة الشخصيات والمؤسسات (בערבית) Fresh cabinet formed in Bahrain; 3 new ministers, Trade Arabia, ‏December 4, 2018 Ahmed Ahmed Abdulla, "الوطن" تنشر السيرة الذاتية للــواء الركــن عبــدالله بن حســن النعيمــي وزيــر شـــؤون الدفـــاع, Watan, ‏2018-12-09 (ב־)
אני תמיד אדע מה עשית בקיץ האחרון

אני תמיד אדע מה עשית בקיץ האחרון (באנגלית: I'll Always Know What You Did Last Summer) הוא סרט אימה שבוים על ידי סילבן וויט ונכתב על ידי מייקל ד. וייס. סרט זה הוא הסרט השלישי בסדרת סרטי "אני יודע מה עשית בקיץ האחרון", ובניגוד לשני הסרטים הקודמים, הסרט לא הופץ בקולנוע, אלא יצא ישירות ל-DVD. חבורת צעירים מחליטים לארגן מתיחה לחבר לרגל ה-4 ביולי, יום העצמאות האמריקאי. הם שמעו על האגדה של הרוצח המחופש לדייג, ומחליטים לחקות את המעשה. לכאורה התוכניות מבוצעות כמתוכנן, אך לבסוף הן משתבשות וחברם נהרג. לאחר שיחה, החבורה מחליטה לשכוח מכל העניין. לאחר שנה, החבורה נפגשת בשנית, לאחר שנשלחה הודעת SMS לאחת מהחברות, שתוכנה "אני יודע מה עשית בקיץ האחרון". ארבעת הימים שלאחר קבלת ההודעה הם גורליים: בכל יום החבורה מנסה למצוא את הרוצח ולנסות להתחמק ממנו. ברוק נבין - אמבר ויליאמס דייוויד פיקטו - קולבי פטרסון טורי דה ויטו - זואי בן אסטר - לאנס סת' פאקרד - רוג'ר ק.ק. קלייד - שריף ג'ון הפנר קלייטון טיילור - פי.ג'יי דייוויס מייקל פלין - שריף דייוויס בריטני ניקול לארי - קים סטאר לה פוינט - קלי לוי ויטלוק - מיטש דון שאנקס - בן ויליס ג'וניור ריצ'רד - מבצע בודד "אני תמיד אדע מה עשית בקיץ האחרון", במסד הנתונים הקולנועיים IMDb (באנגלית) "אני תמיד אדע מה עשית בקיץ האחרון", באתר נטפליקס "אני תמיד אדע מה עשית בקיץ האחרון", באתר AllMovie (באנגלית) "אני תמיד אדע מה עשית בקיץ האחרון", באתר Rotten Tomatoes (באנגלית) "אני תמיד אדע מה עשית בקיץ האחרון", באתר אידיבי "אני תמיד אדע מה עשית בקיץ האחרון", במסד הנתונים הקולנועיים KinoPoisk (ברוסית)
קבוצת הייחוד והג'יהאד במצרים

קבוצת הייחוד והג'יהאד במצרים (בתעתיק: אלתוחיד ואלג'האד פי ארצ' אלכנאנה) הוא ארגון סלפי-ג'יהאדיסטי שפעל בחצי האי סיני. שם הארגון לקוח מהארגון קבוצת הייחוד והאמונה שהקים אבו מוסעב א-זרקאווי, הגלגלול הראשון של המדינה האסלאמית. הארגון היה מזוהה עם אל-קאעדה. אלתוחיד ואלג'האד בסיני הוקם ב-2000 על ידי רופא שיניים בדואי מאל-עריש בשם חאלד מסעד סלם, בן השבט הבדואי סווארכה. בארגון הורכב מבדואים, לצד פלסטינים, מצרים ואף סודנים. הארגון הבשיל מבחינה מבצעית ב-2003, והנהגתו סברה מתחילה לשלוח לוחמים לעיראק להלחם נגד הכוחות האמריקאים שהוצבו בה לאחר מלחמת עיראק, אולם בשל הסיכונים הכרוכים החליטו לפגוע במטרות קרובות יותר - תיירים זרים בסיני. הארגון ביצע שורת פיגועי התאבדות נגד יעדים תיירותיים בסיני בשנים 2004 עד 2006. הארגון היה מעורב במתקפת הטרור בסיני באוקטובר 2004, בו נרצחו 34 איש ובפיגוע בשארם א-שייח' ביולי 2005 בו נהרגו 88 בני אדם. ב-24 באפריל 2006 ביצע הארגון פיגועים בדהב שבסיני (אנ'), בו נהרגו 23 בני אדם ונפצעו שמונים. בעקבות פיגועיו של הארגון פעלו השלטונות המצריים לדכאו, וב-2006 נהרג סלם בהיתקלות עם כוחות מצריים. הצליחו לחסל את הארגון ומרבית חבריו נהרגו או נלכדו, נשפטו והוחזקו בבתי סוהר במצרים. ב-2006 פרסם משרד הפנים המצרי כי פעילי הארגון התאמנו ברצועת עזה, על ידי ארגון ששמו לא נמסר. הונח כי הכוונה לוועדות ההתנגדות העממית. ארנון סופר וואנטון ברקובסקי (ע), מצרים 2014: ניתחו גיאו־אסטרטגי, קתדרת חייקין לאסרטגיה, אוניברסיטת חיפה, ומרכז המחקר, המכללה לביטחון לאומי, עמ' 63 חצי האי סיני כזירה פעילה של טרור אסלאמי, באתר מרכז המידע למודיעין ולטרור, 13 באוגוסט 2012 אבי יששכרוף, קבוצה קיצונית בעזה חטפה פעיל איטלקי, באתר הארץ, 14 באפריל 2011 שאול שי, ‏הסכנה: דעאש בחצי האי סיני, באתר "IsraelDefense‏", 30 בספטמבר 2015 מתכנן הפיגועים בדהב הוא נאסר חמיס אל מלאחי, באתר וואלה, 1 במאי 2006
לני יורו

לני אוליבייה יורו (בצרפתית: Leny Olivier Yoro; נולד ב-13 בנובמבר 2005 בסן-מוריס שבצרפת) הוא כדורגלן צרפתי המשחק בעמדת הבלם בקבוצת מנצ'סטר יונייטד. יורו גדל במחלקות הנוער של אלפורוויל, וילנב ד'אסק וליל. בשנת 2022 החל לשחק בקבוצת המילואים של ליל. ב-14 במאי 2022 ערך את הופעת הבכורה שלו בקבוצה הראשונה של המועדון, בניצחון 3-1 על ניס במסגרת המחזור ה-37 בליגת העל הצרפתית לעונת 2021/2022. עונה לאחר מכן נכלל בסגל הקבוצה הבוגרת, שותף ב-13 משחקים, שמונה מהם כשחקן הרכב. בעונתו המלאה השנייה כבר היה לחלק מההרכב הפותח ב-30 מתוך 32 המשחקים בהם שותף. את שער הבכורה בקבוצה כבש במשחק הניצחון 2–1 על רייקה במסגרת הסיבוב הראשון של הקונפרנס ליג. חודש לאחר מכן כבש את שערו הראשון בליגה בתיקו 2–2 נגד ראן. ב-18 ביולי 2024 חתם על חוזה ל-5 שנים במנצ'סטר יונייטד מהפרמייר ליג ששילמה עבורו לליל 62 מיליון אירו. מדיה וקבצים בנושא לני יורו בוויקישיתוף לני יורו, ברשת החברתית אינסטגרם לני יורו, באתר Transfermarkt לני יורו, באתר Soccerway לני יורו, באתר BDFutbol לני יורו, באתר WorldFootball.net לני יורו, באתר FootballDatabase.eu לני יורו, באתר ESPN מערכת וואלה ספורט‏, לפני המפגש עם מכבי חיפה: רן חילצה 2:2 ביתי מול ליל בדקה ה-89, באתר וואלה, 16 בספטמבר 2023 מערכת וואלה ספורט‏, בגיל 18: לני יורו עבר למנצ'סטר יונייטד בעסקת ענק, באתר וואלה, 18 ביולי 2024
קווין מנטייה

קווין אנדרס מנטייה קמרגו (בספרדית: Kevin Andrés Mantilla Camargo; נולד ב-22 במאי 2003 בבוגוטה שבקולומביה) הוא כדורגלן קולומביאני המשחק בעמדת הבלם בקבוצת טאז'רס מליגת העל הארגנטינאית. מנטייה גדל במחלקת הנוער של אינדפנדיינטה סנטה פה. הוא ערך 31 הופעות ליגה במדי הקבוצה הבוגרת של המועדון במסגרת ליגת העל הקולומביאנית. ב-27 ביולי 2023 חתם מנטייה על חוזה לארבע שנים בטאז'רס מליגת העל הארגנטינאית. מנטייה נכלל בסגל נבחרת קולומביה עד גיל 20 לטורניר גביע העולם עד גיל 20 בשנת 2023, וערך חמש הופעות בטורניר. קווין מנטייה, באתר Transfermarkt קווין מנטייה, באתר Soccerway קווין מנטייה, באתר WorldFootball.net קווין מנטייה, באתר FootballDatabase.eu Kevin Mantilla es refuerzo de Talleres באתר הרשמי של טאז'רס, 27 ביולי 2023 (בספרדית) Convocatoria de la Selección Colombia Sub 20 – Copa Mundial de la FIFA Argentina 2023 באתר הרשמי של פדרציית הכדורגל הקולומביאנית, 9 במאי 2023 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קווין מנטייה".
פייטלסון

האם התכוונתם ל... אליהו פיטלסון – מהנדס ישראלי דינה פייטלסון – אשת חינוך ישראלית יונה פיטלסון – אדריכל ישראלי יעקב פייטלסון – פוליטיקאי ישראלי מנחם מנדל פייטלסון – עיתונאי עברי
SpaceX Crew-5

SpaceX Crew-5 היא המשימה המבצעית השנייה של החללית קרו דרגון אנדורנס מתוצרת SpaceX כחלק מהתוכנית המאוישת המסחרית של נאס"א. המשימה שוגרה ב-5 באוקטובר 2022 על גבי משגר הפאלקון 9 מכן שיגור 39A שבמרכז החלל קנדי. צוות החללית הצטרף למשלחת מס' 68 לתחנת החלל הבין-לאומית בפיקוד סמנתה כריסטופורטי. רוסיה אנדריי פדייב אנה קיקינה נכללה בצוות בעקבות חתימה הסכם נאס"א/רוסקוסמוס על שליחה הדדית של אנשיהם לחלל. המועד המקורי היה 3 באוקטובר שנדחה עקב תנאי מזג אוויר. ב-5 באוקטובר 2022, חללית קרו דרגון אנדורנס ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1077.1) נחת בחזרה על פלטפורמה צפה באוקיינוס האטלנטי. כ-29 שעות לאחר השיגור, עגנה חללית אל מודול הרמוני שבתחנת החלל הבינלאומית. הם הצטרפו למשלחת מס' 68 לתחנת החלל הבין-לאומית בפיקוד סמנתה כריסטופורטי ובהמשך של סרגיי פרוקופיב ולאחר סיום פעילותה היו חלק של משלחת מס' 69 בפיקוד סרגיי פרוקופיב. לאחר השלמת התוכנית החלו הכנות לניתוק החללית מתחנת החלל. עקב תנאיי מזג אוויר באזור הנחיתה חזרה של חללית נדחתה למספר ימים. ב-12 במרץ 2023, בתום כחצי שנה, חללית קרו דרגון אנדורנס חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות. מדיה וקבצים בנושא SpaceX Crew-5 בוויקישיתוף התוכנית המאוישת המסחרית, באתר הרשמי של נאס"א המשימה באתר נאס"א תיאור המשימה
צ'ן דון

הרפובליקה העממית של סין זהו שם סיני; שם המשפחה הוא ליו. צ'ן דון (בסינית: 陳冬, בפין יין: Chén Dōng; נולד ב-12 בדצמבר 1978) הוא טייס קרב בחיל האוויר הסיני והטייקונאוט בתוכנית החלל הסינית ששוגר לחלל במספר משימות. צ'ן דון נולדה בלוו-יאנג, חנאן בשנת 1978 למשפחת פועלים. הוא בעל תואר שני בהנדסה מאוניברסיטת שיאן ג'יאוטונג. בשנת 1997 צ'ן דון הצטרף לחיל האוויר של צבא השחרור העממי וסיים קורס טיס. הוא היה טייס קרב במטוס תוצרת סין שהיה גרסה סינית למטוס "מיג-17". צ'ן דון עבר קורס הכנה לטיסות לחלל לאחר שנבחר לצוות בשנת 2009. בשנת 2016 דון טס לחלל בחללית שנג'ואו 11 כטייס (ג'ינג האיפנג היה מפקד. החללית שהתחברה לתחנת החלל טיינגונג 2. הם שהו בתחנת החלל 33 ימים וחזרו לכדור הארץ בהצלחה. בשנת 2022 דון טס לחלל בחללית שנג'ואו 14 כמפקד צוות. החללית התחברה לתחנת החלל טיינגונג 2 לשהות ממושכת של 6 חודשים. במהלך שהות בחלל דון ביצע 3 פעמים פעילות חוץ רכבית (אורך הפעילות לא דווח). הצוות חזר לכדור הארץ בדצמבר 2022. בעקבות פעילות בתחום החלל הוא קודם לדרגת "קולונל בכיר". מדיה וקבצים בנושא צ'ן דון בוויקישיתוף אתר האינטרנט הרשמי של צ'ן דון ביוגפריה נתונים אישיים
אלכסנדר דאף (אדמירל)

אדמירל סר אלכסנדר לודוביק דאף GCB‏, GBE‏, KCVO (באנגלית: Sir Alexander Ludovic Duff‏; 20 בפברואר 1862 – 22 בנובמבר 1933) היה קצין בצי המלכותי ששירת כמפקד העליון, תחנת סין. דאף נולד ב-20 בפברואר 1862 באברדינשייר והצטרף לצי המלכותי כפרח קצונה בשנת 1875. הוא הועלה לדרגת קומנדר ב-1897, ושימש כמפקד המשחתת אה"מ באט במימי הבית מינואר 1898 עד ינואר 1900. במרץ אותה שנה הוא הוצב באה"מ אקסלנט לקורס קצינים בכירים בבית הספר לתותחנים ששכן שם. הוא הועלה לדרגת קפטן ב-31 בדצמבר 1902, ולדרגת אדמירל משנה ב-1913. בשנת 1905 הוא מונה לעוזר ימי של המפקח על הצי. בשנת 1909, הוא קיבל את הפיקוד על אה"מ טמרייר. הוא היה מנהל אגף הגיוס באדמירליות משנת 1912 ועד תחילת המלחמה. הוא שירת במלחמת העולם הראשונה כאדמירל משנה (סגן מפקד) של שייטת אוניות המערכה הרביעית מ-1914 עד 1916, והשתתף בקרב יוטלנד ב-1916, שם הניף את דגלו על אה"מ סופרב. הוא הועבר לשייטת אוניות המערכה הרביעית אחרי יוטלנד. לאחר מכן הפך למנהל החטיבה החדשה נגד צוללות בסוף 1916. כמו לורד הים הראשון, אדמירל ג'ליקו, דאף התנגד בתחילה לשימוש בשיירות. עם זאת, מאמציו הפחיתו מאוד את ההרס שנגרם על ידי "האיום התת-מימי". ב-1917 הוא הפך לעוזר ראש המטה הימי ולאחר מכן, מ-1919, שימש כמפקד העליון, תחנת סין. הוא פרש ב-1925 ומת בלונדון ב-22 בנובמבר 1933. ב-1886 הוא התחתן עם בת דודתו הראשונה ג'נט דאגלס דאף; היו להם שתי בנות. ב-1924 התחתן עם אליס מרג'ורי היל-וויטסון, אך לא היו להם ילדים. אלכסנדר דאף, באתר "Find a Grave" (באנגלית) Obituary: Admiral Sir Alexander Duff The Sydney Morning Herald, 24 November 1933
הילד והחיה

הילד והחיה (ביפנית: バケモノの子) הוא סרט פנטזיה-אקשן-הרפתקאות יפני משנת 2015 בסגנון אנימה, שנכתב ובוים על ידי מאמורו הוסודה. הקרנת הבכורה של הסרט התקיימה ב-11 ביולי 2015 ביפן. בשנת 2016 זכה הסרט בפרס האקדמיה היפנית לקולנוע בקטגוריית סרט האנימציה הטוב ביותר של השנה. עלילת הסרט מתמקדת בילד רן בן התשע. בתחילת הסרט אימו של רן מתה במפתיע בתאונת דרכים. על אף שרן מאומץ על ידי בני משפחה הוא בורח מהבית ובעקבות כך גר ברחובות ההומים של רובע שיבויה בטוקיו. רן נתקל במקרה בעולם מקביל מסתורי בו חיים יצורים אנתרופומורפיים ושם הוא פוגש בדוב הלוחם האנתרומורפי קומטאצו אשר מחליט לקחת את רן תחת חסותו כשולייתו ולאמן אותו באמנויות לחימה. הסרט היה מועמד בקטגוריית הסרט העצמאי הטוב ביותר בטקס פרסי האנני ה-43. הסרט בפרס האקדמיה היפנית לקולנוע בקטגוריית סרט האנימציה הטוב ביותר של שנת 2016. מדיה וקבצים בנושא הילד והחיה בוויקישיתוף אתר האינטרנט הרשמי של הילד והחיה (ביפנית) הילד והחיה, ברשת החברתית אקס (טוויטר) "הילד והחיה", במסד הנתונים הקולנועיים IMDb (באנגלית) "הילד והחיה", באתר נטפליקס "הילד והחיה", באתר Rotten Tomatoes (באנגלית) "הילד והחיה", באתר Box Office Mojo (באנגלית) "הילד והחיה", באתר Metacritic (באנגלית) "הילד והחיה", במסד הנתונים הקולנועיים KinoPoisk (ברוסית) הקדימון של הסרט, סרטון באתר יוטיוב バケモノの子(2015). allcinema.net (ביפנית). Stingray. נבדק ב-6 בפברואר 2015. {{cite web}}: (עזרה) "Umimachi Diary, Boy & the Beast, Bakuman Win Japan Academy Prizes". Anime News Network. נבדק ב-9 במאי 2016. {{cite web}}: (עזרה) 『思い出のマーニー』『バケモノの子』がアニー賞にノミネート！｜シネマトゥデイ, シネマトゥデイ, ‏2015-12-01 (ביפנית) 日本アカデミー賞公式サイト, www.japan-academy-prize.jp
מהדי אל-משאת

מהדי אל-משאת (בערבית: مهدي المشاط, נולד ב-1986) הוא פוליטיקאי ומנהיג צבאי תימני מהתנועה החות'ית. מהדי אל-משאת בא מהכפר המרוחק אולד נואר במחוז חידאן, שבסעדה, אזור שממנו מגיעים בדלנים רבים מצפון תימן. מנעוריו הכיר את אחד ממנהיגי מרד החות'ים, עבד אל-מלכ אל-חות'י, גם הוא דמות מפתח בהתקוממות אלימה של זיידים מאז 2004. מ-2014 ואילך, ניהל את משרד אל-חות'יס, דוברו ונציגו בשיחות השלום עם האו"ם, בין היתר. בנובמבר 2013 השתתף בהתקפה על העיירה דמג' שבסעדה. ממאי 2016 היה חבר במועצה הפוליטית העליונה ונחשב לנציג הפלג הניצי. הוא השתתף בשיחות עם השלטונות הסיניים בספטמבר 2016. ב-19 באפריל 2018 הפך ליו"ר המועצה המדינית העליונה, לאחר רצח סאלח עלי אל-סמאד. הוא נחשב לראש הרשויות הפוליטיות הבדלניות של צפון תימן, בעוד אל-חות'י עומד בראש התנועה. ביולי 2021 האריכה המועצה הפוליטית העליונה את כהונתו בשלוש קדנציות נוספות. באפריל 2023 הבטיח להקים ועדה שתחקור את הדריסה בצנעא. באפריל נפגש גם עם משלחת ערב הסעודית. מדיה וקבצים בנושא מהדי אל-משאת בוויקישיתוף "السيرة الذاتية للرئيس مهدي المشاط". سبأنت - وكالة سبأ. 3 בספטמבר 2020. {{cite web}}: (עזרה) Saddam.Alkamali. "مهدي المشاط... خليفة الصماد من "الصقور" والدائرة الضيقة للحوثي". www.alaraby.co.uk/ (בערבית). נבדק ב-2023-12-22. "Top Houthi political leader killed in Saudi coalition air strike". Middle East Eye. 23 באפריל 2018. נבדק ב-26 באפריל 2018. {{cite news}}: (עזרה) "Key Houthi official killed in Yemen". BBC (באנגלית בריטית). 2018-04-23. נבדק ב-2019-10-06. "مهدي المشاط الواجهة السياسية الجديدة للحوثيين". BBC News عربي (בערבית). נבדק ב-2023-12-22. "Countries YZ". rulers.org. נבדק ב-2023-12-22. "SPC extends President Al-Mashat's presidency for 3 new terms". SABA. 17 ביולי 2021. {{cite web}}: (עזרה) "85 Killed, Hundreds Injured In Stampede During Yemen Charity Event: Report". Agence France Press. נבדק ב-2023-04-20. Keilberth, Mirco (2023-04-12). "Mann der Geheimnisse: Huthi-Kommandeur Mahdi Al-Mashat im Jemen". Süddeutsche.de (בגרמנית). נבדק ב-2023-12-22.
אוצר הוד מלכותו

אוצר הוד מלכותו (באנגלית: HM Treasury) הוא משרד האוצר של ממשלת בריטניה האחראי על ניהול ההוצאות הציבוריות, תקציב המדינה, וקביעת המדיניות הכלכלית של בריטניה. תפקיד שר האוצר בבריטניה נחשב לאחד מארבעת התפקידים הבכירים המכונים המשרות הרמות בשירות המדינה (באנגלית: Great Offices of State), וכיום נושא משרה זה נחשב שני לראש ממשלת בריטניה בחשיבותו הפוליטית. משרה זו היא השלישית מבין המשרות העתיקות ביותר בהיסטוריה של אנגליה, ומקורה בתפקיד השר האחראי על הכנסות בית המלוכה בימי הביניים. שר האוצר הנוכחי הוא ג'רמי האנט. תפקידי אוצר הוד מלכותו: ניהול ההוצאות הציבוריות – ניהול הוצאות משרדי הממשלה, השכר והפנסיה במגזר הציבורי, ניהולם השוטף של נכסי המדינה, של הוצאותיה ושל חובה, מדיניות רווחה, והשקעות הון. ניהול מדיניות השירותים הפיננסיים – לרבות רגולציה של בנקאות ושירותים פיננסיים, יציבות פיננסית והבטחת התחרותיות. פיקוח על מערכת המס – כולל מס ישיר, עקיף, עסקי, רכוש, מס אישי ומס החברות. קידום תשתיות והשקעות פיננסיות – סיפוק תשתיות למגזר הציבורי והקלת השקעות במגזר הפרטי בתשתיות בבריטניה. לאוצר הוד מלכותו מספר סוכנויות בת הכפופות לו ותומכות בתפקודו ומוציאות לפועל את מדיניותו: מחלקת האקטואריה הממשלתי – אמונה על ניתוח סיכונים פיננסיים, והכנת מודלים וייעוץ לתמיכה במגזר הציבורי בבריטניה. בנק NSַ&I – בנק חיסכון בבעלות ממשלתית בבריטניה, המציע איגרות חוב ומגוון אפשרויות של חסכונות והשקעות אחרים. הסוכנות הממשלתית לביקורת פנימית – אחראית לספק ייעוץ אובייקטיבי לממשלה להשגת תוצאות ומטרות טובות יותר עבור הוצאות הכסף הציבורי. הוועדה הלאומית לתשתיות – מספקת לממשלה ייעוץ מומחים לגבי פרויקטים של תשתיות לאומיות אסטרטגיות ארוכות טווח. משרד ניהול החוב של בריטניה – מנהלת את מדיניות ניהול החוב הממשלתית לצמצום עלויות המימון הממשלתי בטווח הארוך. המשרד לאחריות תקציבית – אחראי לספק ניתוח עצמאי של הכספים הציבוריים, חיזוי כלכלי ופיסקאלי, הערכת ביצועים מול יעדים, הערכת סיכונים פיסקאליים ובחינת תעריפי מס ומדיניות רווחה. בנק התשתיות – מספק 22 מיליארד ליש"ט שנתיים למימון שותפויות עם המגזר הפרטי והממשל המקומי כדי לממן תעשייה ירוקה ולהניע צמיחה ברחבי המדינה. הוועדה המייעצת של המטבעה המלכותית – בודקת עיצובים חדשים של מטבעות, מדליות, חותמות ועיטורים ולאחר מכן ממליצה על עיצובים מועדפים לממשלה. הרשות להתנהלות פיננסית – מסדירה את תעשיית השירותים הפיננסיים בבריטניה. תפקידה כולל הגנה על הצרכנים, שמירה על יציבות התעשייה וקידום תחרות בין נותני שירותים פיננסיים. הרשות לפרויקטים של תשתיות לאומיות – מקדמת, ומוציאה לפועל פרויקטים של תשתיות ברחבי בריטניה כוללים בין היתר: סלילת מסילות רכבת, בניית בתי ספר, בתי חולים ודיור, להגנה, IT ותוכניות טרנספורמציה גדולות. רגולטור מערכות התשלום הלאומי – אחראי להבטיח את הסדרת פעילותם של מערכות התשלום הפיננסיות ותפקודם במדינה. המטבעה המלכותית – המטבעה הלאומית של הממלכה המאוחדת אחראית על ייצור המטבעות, השטרות והמדליות של המדינה. הממונה על הנכסים – אחראית לעמוד בהתחייבויות החוזיות וניהול יתר ההתחייבויות של הממשלה. אתר האינטרנט הרשמי של אוצר הוד מלכותו (באנגלית) אוצר הוד מלכותו, ברשת החברתית פייסבוק אוצר הוד מלכותו, ברשת החברתית אקס (טוויטר) אוצר הוד מלכותו, ברשת החברתית אינסטגרם אוצר הוד מלכותו, ברשת החברתית LinkedIn אוצר הוד מלכותו, סרטונים בערוץ היוטיוב About us, GOV.UK (באנגלית) Departments, agencies and public bodies - GOV.UK, www.gov.uk (באנגלית)
נמל התעופה הבינלאומי של אזור מורסיה

נמל התעופה הבינלאומי של אזור מורסיה (בספרדית: Aeropuerto Internacional Región de Murcia), הנקרא באופן לא רשמי מורסיה-קורברה, הוא נמל תעופה בינלאומי בדרום-מזרח ספרד. הנמל נפתח בינואר 2019 והחליף את נמל התעופה מורסיה-סן חאבייר. הוא ממוקם בין הכפרים קורברה, לוס מרטינז דל פוארטו ווויאדוליסס במחוז מורסיה. התיירות לאזור מורסיה גדלה במידה ניכרת במשך כמה עשורים, והפכה לחלופה זולה יותר לאזורי נופש מבוססים כגון קוסטה דל סול. הרחבת נמל התעופה המשרת את האזור, נמל התעופה מורסיה-סן חאבייר, הייתה לא-מעשית בשל תפקידו העיקרי כנמל תעופה צבאי ובית הספר להכשרת קצינים של חיל האוויר הספרדי. עבודות הבנייה החלו ביולי 2008, ופתיחת שדה התעופה תוכננה ל-2010. ב-2009 הבנייה נעצרה בעקבות בעיות תקציביות של חברת הבנייה. מאחר שהבנקים לא היו מוכנים להלוות כספים לחברת הבנייה, הממשלה האזורית התערבה והבטיחה אשראי של כ-200 מיליון יורו. בניית נמל התעופה הושלמה ב-2012, אך הנמל נפתח רק ב-2019 בעקבות אי-הסכמות על חוזה ההפעלה של הנמל. נמל התעופה נחנך רשמית ב-15 בינואר 2019 על ידי מלך ספרד כנמל התעופה הבינלאומי של אזור מורסיה – חואן דה לה סיירבה, על שם חלוץ האווירונאוטיקה הספרדי שהמציא את האוטוג'ירו. הטיסה הראשונה שנחתה בנמל הייתה טיסת FR1824 של ריינאייר מנמל התעופה איסט מידלנדס. בנמל התעופה קיים טרמינל יחיד ומסלול טיסה בודד באורך 3,000 מטרים ורוחב 45 מטרים. קיבולת התנועה הנוכחית של הנמל היא 3 מיליון נוסעים ו-23,000 תנועות בשנה, עם אפשרויות הרחבה ל-5 מיליון נוסעים. חברות התעופה הבאות מפעילות טיסות בנמל: נמל התעופה ממוקם כ-25 קילומטרים מהעיר מורסיה וכ-35 קילומטרים מקרטחנה. לנמל גישה ישירה לכביש המהיר A-30 שעובר בין שתי הערים. ישנם מספר קווי אוטובוס ציבוריים המקשרים את שדה התעופה לאזורים הסובבים אותו. בשנת 2009, פורסמו תוכניות לחבר את רשת הרכבות המהירות של AVE לנמל התעופה באמצעות קו בין מורסיה לקרטחנה. התוכניות ככל הנראה נזנחו. אתר האינטרנט הרשמי של נמל התעופה הבינלאומי של אזור מורסיה מדיה וקבצים בנושא נמל התעופה הבינלאומי של אזור מורסיה בוויקישיתוף ""Corvera Airport Open 2017" - Tumbit News Story". tumbit.com. "Corvera airport management contract withdrawn from Aeromur". murciatoday.com. "Murcia's Corvera Airport 'Will NOT open 2016' - Tumbit News Story". tumbit.com. "Murcia president reiterates the need for Corvera airport to open". murciatoday.com. murciatoday.com "First passengers at Corvera airport will arrive from East Midlands and Bristol". Murcia Today. Spain Online SL. 3 בינואר 2019. נבדק ב-28 בספטמבר 2020. {{cite web}}: (עזרה) aena.es - Transport and car park retrieved 19 January 2019 "La estación de tren del aeropuerto de Corvera será subterránea". La Verdad. 9 בנובמבר 2009. נבדק ב-28 בדצמבר 2020. {{cite web}}: (עזרה)